recursal/SuperWikiNEXT-32B huggingface dataset:
**ராஜீவ் ரஞ்சன்** (*Rajeev Ranjan* பிறப்பு:22 செப்டம்பர் 1961) இந்தியாவின் ஜார்கண்ட் மாநிலத்தை சேர்ந்தவர். 1985-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

கல்வி
-----

இவர் அறிசார் சொத்துரிமை பிரிவில் முனைவர் பட்டம் பெற்றவர். அகமதாபாத்தில் உள்ள இந்திய மேலாண்மை கழகத்தில் முதுகலை வணிக மேலாண்மை பட்டமும், லண்டன் பொருளாதாரம் மற்றும் அரசியல் மையத்தில் பொது கொள்கை பிரிவில் முதுநிலை பட்டமும் பெற்றுள்ளார்.இவர் தமிழ், ஆங்கிலம், இந்தி, சமஸ்கிருத உள்ளிட்ட மொழிகளில் நல்ல புலமை மிக்கவர்.

அரசுப் பணிகள்
-------------

1985 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். 1987 முதல் 1989 வரை திருவண்ணாமலை மாவட்ட உதவி ஆட்சியராக பதவியில் இருந்தார். திருச்சி மாவட்ட ஆட்சியராக ஏப்ரல் 1995 முதல் அகத்து 1997 வரை பதவியில் இருந்தார்.2001 முதல் 2007 வரை 7 ஆண்டுகள் அயல்பணியாக மத்திய அரசுப்பணியில் பணியாற்றினார். 2007-ல் இணைச் செயலாளர் அந்தஸ்த்துக்கு உயர்வு பெற்றார். 2009 முதல் முதன்மைச் செயலராக பல்வேறு துறைகளில் பணியாற்றியுள்ளார். மத்திய அரசின் அயல் பணியில் 11 ஆண்டுகளுக்கு மேல் பணியாற்றிய அனுபவம் பெற்றவர்.சரக்கு சேவை வரி கவுன்சிலில் சிறப்பு செயலாளராக பணியாற்றியவர். கே. சண்முகத்தின் பணி ஓய்வுக்குப் பின்னர் தமிழகத்தின் 47-வது தலைமைச் செயலாளராக 31 ஜனவரி 2021 அன்று தமிழக அரசால் நியமிக்கப்பட்டார்.2021 மே 7 அன்று தமிழகத்தின் புதிய தலைமை செயலாளராக வெ. இறையன்பு நியமனத்தையொட்டி, தமிழ்நாடு செய்தித்தாள் கழகத்திற்கு இடமாற்றம் செய்யப்பட்டார்.

மேற்கோள்கள்
-----------

1. ↑   *புதிய தலைமைச் செயலராக ராஜீவ் ரஞ்சன் நியமனம்: ஆலோசகராக க.சண்முகம் நியமனம்*. தி இந்து தமிழ் நாளிதழ். 31 ஜனவரி 2021. .
2. ↑   *Rajeev Ranjan named Tamil Nadu Chief Secretary*. The Hindu. 31 Jan 2021. .
3. ↑   *தமிழக அரசின் 47-வது தலைமை செயலாளராக ராஜீவ் ரஞ்சன் நியமனம்*. மாலைமலர் நாளிதழ். 28 ஜனவரி 2021. .
4. ↑   *தமிழகத்தின் புதிய தலைமைச் செயலாளராக ராஜீவ் ரஞ்சன் நியமனம்*. தினமணி நாளிதழ். 31 ஜனவரி 2021. .
5. ↑   *தன்னுடைய இடமாற்றத்திற்கு தானே கையெழுத்திட்ட ராஜீவ் ரஞ்சன்*. தினமலர் நாளிதழ். 8 மே 2021. .
**ஷீலா பாலகிருஷ்ணன்** (*Sheela Balakrishnan*) இந்தியாவின் கேரளா மாநிலத்தை சேர்ந்தவர். 1976-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

அரசுப் பணிகள்
-------------

1978-ம் ஆண்டு உதவி ஆட்சியராக தனது பணியைத் தொடங்கினார். வேளாண்மை மற்றும் உள்துறைகளின் சார்புச் செயலாளர், சமூக நிதி மற்றும் அதிகாரமளித்தல் துறை, பணியாளர் மற்றும் நிர்வாக சீர்திருத்தத் துறை ஆகியவற்றின் துணைச் செயலாளர் பொறுப்பையும் வகித்துள்ளார்.2002-ம் ஆண்டு முதல் முதல்வரின் செயலாளராக பணியாற்றினார்.2007-ம் ஆண்டு முதல் 2011-ம் ஆண்டு வரையில், சென்னையில் உள்ள அண்ணா மேலாண்மை நிறுவனத்தின் இயக்குநராக பணியாற்றினார்.நகராட்சி நிர்வாகம் மற்றும் குடிநீர் வழங்கல் துறையின் கூடுதல் செயலராக இருந்த இவர் தமிழக அரசின் தலைமைச் செயலாளராக இருந்த தேபேந்திரநாத் சாரங்கி, பணி ஓய்வு பெறுவதை அடுத்து, தமிழகத்தின் 41-வது தலைமைச் செயலாளராக 31 டிசம்பர் 2012 அன்று பொறுப்பேற்றார். 2014-ம் ஆண்டு மார்ச் 31-ம் தேதி பணியில் இருந்து ஓய்வு பெற்றார். இதைத் தொடர்ந்து, தமிழக அரசின் ஆலோசகராக இருந்த இவர் 2017-ம் ஆண்டு அப்பொறுப்பில் இருந்து விலகினார்.

மேற்கோள்கள்
-----------

1. ↑   *புதிய தலைமைச் செயலாளராக ஷீலா பாலகிருஷ்ணன் நியமனம்*. தினமணி நாளிதழ். 28 டிசம்பர் 2012. .
2. ↑   *தலைமைச்செயலாளராக ஷீலா பாலகிருஷ்ணன் நியமனம்*. தினமலர் நாளிதழ். 28 டிசம்பர் 2012. .
3. ↑   *புதிய தலைமைச் செயலாளர் ஷீலா பாலகிருஷ்ணன்*. தினமணி நாளிதழ். 29 டிசம்பர் 2012. .
4. ↑   *Sheela Balakrishnan quits as Tamil Nadu government adviser*. The Hindu. 4 feb 2017. .
**தேபேந்திரநாத் சாரங்கி** (*Debendranath Sarangi*) இந்தியாவின் ஒடிசா மாநிலத்தை சேர்ந்தவர். 1977-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

அரசுப் பணிகள்
-------------

1977 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த எஸ். மாலதி பணி ஓய்வு பெறுவதை அடுத்து, தமிழகத்தின் 40-வது தலைமைச் செயலாளராக 16 ஏப்ரல் 2011 அன்று பொறுப்பேற்றார். 2012-ம் ஆண்டு டிசம்பர் 31-ம் தேதி பணியில் இருந்து ஓய்வு பெற்றார். இதைத் தொடர்ந்து, தமிழக அரசின் ஆலோசகராக இருந்த இவர் இரண்டு மாதங்கள் கழித்து அப்பொறுப்பில் இருந்து விடுவிக்கப்பட்டார்.

மேற்கோள்கள்
-----------

1. ↑   *தேபேந்திரநாத் சாரங்கி புதிய தலைமைச்செயலர்*. தினமலர் நாளிதழ். 16 மே 2011. .
2. ↑   *Debendranath Sarangi, new Chief Secretary*. The Hindu. 16 May 2011. .
3. ↑   *Sarangi appointed as advisor to TN govt*. The Hindu Business Line. December 31, 2012. .
4. ↑   *தேபேந்திரநாத் சாரங்கி திடீர் விடுவிப்பு*. விகடன் இதழ். 1 மார்ச் 2013. .
**கே. எஸ். ஶ்ரீபதி** (*K.S Sripathi*) இந்தியாவின் தமிழ்நாட்டைச் சேர்ந்தவர். 1975-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

அரசுப் பணிகள்
-------------

1975 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் சிறப்புத் தலைமைச் செயலாளராக 2008 ஆகஸ்ட் 14ஆம் நாள் நியமிக்கப்பட்டார்.அதனை தொடர்ந்து, தமிழக அரசின் தலைமைச் செயலாளராக இருந்த எல். கே. திரிபாதி பணி ஓய்வு பெற்றதை அடுத்து, தமிழகத்தின் 38-வது தலைமைச் செயலாளராக 31 அகத்து 2008 அன்று பொறுப்பேற்றார். 2010-ம் ஆண்டு அகத்து 31-ம் தேதி பணி ஓய்வு பெற்றார். இதனை தொடர்ந்து 2010-ம் ஆண்டு செப்டம்பர் 1-ம் தேதி தமிழ்நாடு தலைமை தகவல் ஆணையராக நியமிக்கப்பட்டார்.2015-ம் ஆண்டு ஏப்ரல் 27-ம் தேதி பணியிலிருந்து ஓய்வு பெற்றார்.

மேற்கோள்கள்
-----------

1. ↑   *Sripathi assumes charge as new TN Chief Secretary*. One India. 31 Aug 2018. .
2. ↑   *KS Sripathi is TN Chief Secretary*. CFO India இம் மூலத்தில் இருந்து 2021-05-25 அன்று. பரணிடப்பட்டது... பார்த்த நாள்: 2021-05-25.
3. ↑   *Sripathi sworn in Chief Information Commissioner*. 1 Sept 2010. .
4. ↑   *தமிழ்நாடு தலைமை தகவல் ஆணையாளர் கே.எஸ்.ஸ்ரீபதி ஓய்வு*. தினமணி நாளிதழ். 27 ஏப்ரல் 2015. .
**டி. வி. அந்தோணி** (*T. V. Antony*) என்பவர் ஓர் இந்திய ஆட்சிப் பணி அதிகாரி ஆவார். 1956-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

அரசுப் பணிகள்
-------------

1956 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார்.மதுரை, திருநெல்வேலி, தஞ்சாவூர் ஆகிய மாவட்டங்களின் ஆட்சியராக பணியாற்றியுள்ளார்.1973-ம் ஆண்டில் சென்னை மாநகராட்சியின் சிறப்பு அதிகாரியாக நியமிக்கப்பட்டார். 1981 மற்றும் 1985 ஆகிய ஆண்டுகளில் தமிழக தலைமைச் செயலாளராக இருந்தார். 1991ம் ஆண்டு ஓய்வுபெற்ற பின் மாநில திட்ட கமிஷனின் தலைவராகவும் பணியாற்றினார். அவர் பணியில் இருந்த சமயத்தில் குடும்ப கட்டுப்பாடு திட்டத்தை திறன்பட செயல்படுத்தினார். 2004 ஆம் 
ஆண்டுக்கான பத்ம பூசண் விருதும் பெற்றுள்ளார். அவரது தந்தை டி.ஏ.வா்கீஸ், தமிழக தலைமைச் செயலாளராக இருந்தவா் என்பது குறிப்பிடத்தக்கது.

மேற்கோள்கள்
-----------

1. ↑  T. Ramakrishnan, தொகுப்பாசிரியர் (25 Jan 2020). *Ex-Chief Secretary T.V. Antony dead*. The Hindu. .
2. ↑   *Former Tamil Nadu chief secretary TV Antony, champion of family planning, dead*. Times Of India. 26 Jan 2020. .
தூதரக அலுவலகம் in ஐதராபாத்து, இந்தியாவார்ப்புரு:SHORTDESC:தூதரக அலுவலகம் in ஐதராபாத்து, இந்தியா
**கோடி மாளிகை** அல்லது **பிரித்தானிய மாளிகை** (**British Residency)** அல்லது **ஐதராபாத்து மாளிகை** என்பது ஐதராபாத் இராச்சியத்தில் *ஜேம்ஸ் அகில்லெஸ் கிர்க்பாட்ரிக்* என்பவரால் கட்டப்பட்ட ஒரு மாளிகையாகும். கிர்க்பாட்ரிக் 1798 மற்றும் 1805 க்கு இடையில் ஐதராபாத்தில் பிரித்தானிய குடியுரிமை பெற்றவர். இது ஐதராபாத்த்தில் கோடி புறநகர் பகுதியில் அமைந்துள்ள ஒரு சிறிய சுற்றுலாத்தலமாகும்.

கட்டிடம் பல்லேடியன் வில்லாவின் பாணியில் உள்ளது. மேலும், அமெரிக்காவில் அதன் சமகாலத்திய வெள்ளை மாளிகையின் வடிவமைப்பை ஒத்திருக்கிறது. இது 2002 வில்லியம் தால்ரிம்பில் என்பவர் எழுதிய *ஒயிட் முகல்ஸ்* என்ற புத்தகத்தில் இடம்பெற்றுள்ளது. மெட்ராஸ் பொறியாளர் லெப்டினன்ட் சாமுவேல் ரசல் என்பவரால் வடிவமைக்கப்பட்டு இதன் கட்டுமானம் 1803 இல் தொடங்கியது.

வரலாறு
------

 1880 களில் லாலா தீன் தயாள் எடுத்த பிரித்தானிய மாளிகையின் புகைப்படம் 
 அப்போதைய பிரித்தானிய மாளிகையின் வளைந்த நுழைவாயில், 1908 ஆம் ஆண்டில் ஏற்பட்ட பெரும் முசி வெள்ளத்தின் போது தண்ணீரில் மூழ்கியது.
கிர்க்பாட்ரிக் தனக்கும் தனது இந்திய மனைவி கைர் அன் நிசாவிற்கும் இந்த மாளிகையை கட்டினார். இந்த கட்டிடம் ஒரு காலத்தில் ஐதராபாத் நிசமின் நீதிமன்றத்திற்கான கிழக்கிந்திய நிறுவனத்தின் தூதரகமாகவும், பிரித்தானிய குடியுரிமை பெற்ற *ஜேம்ஸ் கிர்க்பாட்ரிக்* மற்றும் அவரது வாரிசுகளின் இல்லமாகவும் இருந்தது. அதன் வளாகத்தினுள் கைர் அன் நிசா வாழ்ந்த ஜெனானா (பெண்கள் குடியிருப்பு) உட்பட பல பகுதிகள் இருந்தன. வளாகத்திற்குள் கட்டிடத்தின் ஒரு சிறிய மாதிரி உள்ளது-புராணக் கதையின்படி, பர்தாவில் மறைந்திருந்த கிர்க்பாட்ரிக்கின் மனைவி, முன்புறம் உட்பட முழு மாளிகையையும் பார்க்க முடிந்தது. இந்த அளவிடப்பட்ட மாதிரி சமீபத்தில் அழகாக மீட்டெடுக்கப்பட்டது.

1857 ஆம் ஆண்டு இந்தியக் கிளர்ச்சியின் போது, மௌல்வி அல்லாவுதீன் மற்றும் துர்ரேபாசு கான் தலைமையிலான கிளர்ச்சியாளர்கள் குழு இந்த மாளிகையைத் தாக்கியது. 1857 ஆம் ஆண்டின் நிகழ்வுகளுக்குப் பிறகு, பிரித்தானியர்கள் 1954 ஆம் ஆண்டில் இடிக்கப்பட்ட குடியிருப்பில் மார்டெல்லோ கோபுரங்களை அமைத்தனர் 

1947ல் சுதந்திரம் பெற்ற பிறகு, கட்டடம் காலியானது. 1949 இல், இது பெண்கள் கல்லூரியாக மாற்றப்பட்டது. தற்போது தெலங்காணா மகளிர் பல்கலைக்கழகமாக மாற்றப்பட்டது.

நீதிமன்ற உத்தரவுக்குப் பிறகு, இது இப்போது இந்தியத் தொல்லியல் ஆய்வகத்தினால் பாதுகாக்கப்பட்ட நினைவுச்சின்னமாக உள்ளது.  இருப்பினும், கட்டிடம் பல ஆண்டுகளாக சேதமடைந்து காணப்படுகிறது. மேலும், கூரையின் ஒரு பகுதி இடிந்து விழுந்த நிலையில் உள்ளது. இது 2002 உலக நினைவுச்சின்னங்கள் கண்காணிப்பு பட்டியலில் இடம் பெற்றது.  20 ஆண்டு கால முயற்சியின் பலனாக, ஜனவரி 2023 இல் மறுசீரமைப்பு பணிகள் நிறைவடைந்தன.

மேற்கோள்கள்
-----------

1. ↑  Omar Khalidi (2009). *A Guide to Architecture in Hyderabad, Deccan, India*. Massachusetts Institute of Technology: Aga Khan Program for Islamic Architecture. பக். 115.. பார்த்த நாள்: 31 January 2020.
2. ↑   "Court directive to Archaeological Survey of India", The Hindu, March 22, 2012
3. ↑  "The British Residency in Hyderabad". Minor Sights. May 2014 இம் மூலத்தில் இருந்து 25 December 2018 அன்று. பரணிடப்பட்டது.. .
4. ↑  "Of romance, rebellion and restoration". 2023-02-10 இம் மூலத்தில் இருந்து 20 April 2023 அன்று. பரணிடப்பட்டது.. .
5. ↑  "In photos: A makeover for 200-year-old India heritage building". 28 January 2023 இம் மூலத்தில் இருந்து 28 January 2023 அன்று. பரணிடப்பட்டது.. .
**மலபார் மிளகு** (*Malabar pepper*) என்பது ஒரு வகையான கருப்பு மிளகு ஆகும். இது தற்போதைய கேரள மாநிலத்தில் நாற்றுகளாக உருவாக்கப்படுகிறது. மலபார் கடற்கரை பகுதிகளில் இந்த வகை மிளகு அதிகளவு உற்பத்தி ஆவாதல் மலபார் மிளகு என அழைக்கப்படுகிறது.‌ இந்த மிளகின் தனித்துவத்திற்காக புவிசார் குறியீடு கோரப்பட்டு, சனவரி 2008-ல் புவிசார் குறியீடு பெற்றது. வேளாண் பொருட்கள் பிரிவில் மலபார் மிளகு புவிசார் குறியீடு பெற்றுள்ளது.

இதனை பண்டைய ரோமானிய மற்றும் அரேபிய வணிகர்கள் மிகவும் விரும்பினர். பின்னர் ஆரம்பகால ஐரோப்பிய கடற்படையினரால் விரும்பப்பட்டது.

வகைப்பாடு
---------

மலபார் மிளகு இரண்டு வகைகளாக பிரிக்கப்பட்டுள்ளது. சீரற்ற அல்லது ஒழுங்கற்ற வடிவம் மற்றும் சீரான அல்லது வழக்கமான வடிவம். 

சமச்சீரற்ற வகை கருப்பு நிறத்தில் உள்ளது மற்றும் வட்டமான மற்றும் குழிவான மேற்பரப்பு உள்ளது. சமங்கா வகையானது சுருக்கமான மேற்பரப்பைக் கொண்டுள்ளது மற்றும் அடர் பழுப்பு முதல் கருப்பு நிறத்தில் இருக்கும்.

புவிசார் குறியீடு தகவல்கள்
--------------------------

* விண்ணப்ப எண் - 49
* விண்ணப்பதாரர் பெயர் - மசாலா வாரியம், வர்த்தகம் மற்றும் தொழில் அமைச்சகம்
* தாக்கல் செய்த தேதி - 13/02/2006
* பொருட்கள் - வேளாண்மை
* புவியியல் பகுதி - இந்தியா (கேரளா, கர்நாடகா மற்றும் தமிழ்நாடு)
* சான்றிதழ் எண் - 47
* சான்றிதழ் தேதி - 21/01/2008

மற்ற மசாலாப் பொருள்கள்
----------------------

புவிசார் குறியீடு பெற்றுள்ள இந்தியாவின் பிற மசாலாப் பொருட்களின் பட்டியல் கீழே,.

* ஆலப்புழா பசுமை ஏலக்காய்
* குடகு பசுமை ஏலக்காய்
* நாகா மிளகாய்
* குண்டூர் சன்னம் மிளகாய்
* பைதாகி மிளகாய்
* சிக்கிம் பெரிய ஏலக்காய்
* மிசோ மிளகாய்

மேற்கோள்கள்
-----------

1. ↑  Ganguli, Ratna (31 மே, 2007). "Two Kerala pepper varieties to get GI tags". .
2. ↑  "4 ஆண்டுகளாக தாமதமாகும் புவிசார் குறியீடு : ஈரோடு மஞ்சள், சேலம் மாம்பழம் உட்பட ‘காத்திருப்பு’ பட்டியலில் 26 பொருட்கள்". .
3. ↑  "கும்பகோணம் வெற்றிலைக்கு புவிசார் குறியீடு கேட்டு விண்ணப்பம்". 24 ஜன. 2022. .
4. ↑  "Details | Geographical Indications | Intellectual Property India". .
5. ↑  "Three more spices got Geographical Indication". Directorate of Arecanut and Spices Development, Ministry of Agriculture, Govt. of India.. பார்த்த நாள்: 30 January 2016.

வெளி இணைப்புகள்
---------------

* ஜிஐ-டிரிப்ஸ் இந்தியா காணொளி - மலபார் மிளகு
பீதர் கலன், ஹுக்கா
**பீதர் கலன்**  (*Bidriware*, கன்னடம்: **ಬಿದ್ರಿ ಕಲೆ** ) பீதரின் சிறப்பு மிக்க மாழை கைவினைப் பொருளாகும். கிபி 14ஆம் நூற்றாண்டில் பாமினி சுல்தான்களின் ஆட்சிக் காலத்தில் இது உருவானது. இந்த சிறப்புமிக்க மாழைகலன்கள் பெரும்பான்மையாக பீதர் நகரில் தயாரிக்கப்படுவதால் 'பீதர் கலன்' என அழைக்கப்படுகின்றன. இதன் தனித்துவமான உட்செருகு கலைநயத்தால் இந்தியக் கைவினைப் பொருட்களில் முதன்மை ஏற்றுமதிப் பொருளாக விளங்குகின்றது. செல்வச்செழிப்பின் அடையாளமாக இதனை வாங்குவோரும் உண்டு. கருநிறமாக்கிய துத்தநாக செப்பு கலந்த கலப்புலோகத்தில் தூய வெள்ளியை உட்செருகி இது உருவாக்கப்படுகின்றது. இந்தக் கைவினைக் கலைப் பொருளுக்கு புவிசார் குறியீடு (GI) கிடைத்துள்ளது.

காட்சியகம்
----------

* பீதர்கலன் சாடிகள்பீதர்கலன் சாடிகள்
* பீதர்கலன் சாடிகளும் வடிகலன்களும்பீதர்கலன் சாடிகளும் வடிகலன்களும்
* The Karnataka tableau depicting Bidriware Handicraft from பீதர் passes through the Rajpath during the Republic Day Parade 2011 in New DelhiThe Karnataka tableau depicting Bidriware Handicraft from பீதர் passes through the Rajpath during the Republic Day Parade 2011 in New Delhi

மேற்சான்றுகள்
-------------

1. ↑  "Proving their mettle in metal craft". timesofindia. January 2, 2012 இம் மூலத்தில் இருந்து மே 8, 2013 அன்று. பரணிடப்பட்டது... பார்த்த நாள்: January 2, 2012.
2. 1 2  "Karnataka tableau to feature Bidriware". The Hindu. 11 January 2011.. பார்த்த நாள்: 6 March 2015.
3. ↑  "Innovative designs help revive Bidriware". The Hindu. 26 March 2008.. பார்த்த நாள்: 6 March 2015.
புதுக்கோட்டை பேருந்து நிலையம்
**புதுக்கோட்டை பேருந்து நிலையம்**(Pudhukkottai bus stand) இந்தியாவின் தமிழ்நாடு மாநிலத்திலுள்ள புதுக்கோட்டை நகரில் அமைந்துள்ள மிகவும் பழமையான பேருந்து நிலையங்களில் ஒன்றாகும். 30 ஆண்டுகளுக்கு முன் கட்டப்பட்ட இப்பேருந்து நிலைய கட்டிடங்கள் மற்றும் தரைத்தளங்கள் சேதமடைந்த காரணத்தால் புதுக்கோட்டை நகராட்சியின் நூற்றாண்டு விழாவை கொண்டாடும் வகையில் தமிழக அரசால் ஒதுக்கப்பட்ட சிறப்பு நிதி 50 கோடி ரூபாயில் 1.17 கோடி இப்பேருந்து நிலைய பராமரிப்புக்காக ஒதுக்கீடு செய்யப்பட்டு பணிகள் நிறைவு பெற்றன. இங்கிருந்து இலுப்பூர், பொன்னமராவதி, மணப்பாறை, திண்டுக்கல், பழனி, பட்டுக்கோட்டை,அதிராம்பட்டினம், கறம்பகுடி, திருச்சி, சென்னை, பெங்களூரு, கோயம்புத்தூர், சத்தியமங்கலம், ஈரோடு மாவட்டம், மதுரை, திருநெல்வேலி, திருச்செந்தூர், திருப்பத்தூர், காரைக்குடி, தேவகோட்டை, சிவகங்கை, திருப்பதி, ஆவுடையார் கோவில், அறந்தாங்கி, மணல்மேல்குடி, தஞ்சாவூர், சிதம்பரம், கும்பகோணம், மயிலாடுதுறை போன்ற நெடுந்தூர ஊர்களுக்கு நேரிடையாக பேருந்து வசதி உள்ளது. மேலும் புறநகர் பேருந்துகளும் இயங்குகின்றன.

மேற்கோள்கள்
-----------
**அன்னி பெசன்ட் பார்க்**, இந்தியாவின் சென்னையில் உள்ள ஒரு நகர்ப்புற பூங்கா ஆகும். தொழில்நுட்ப ரீதியாக இது ஒரு போக்குவரத்து தீவு ஆகும். இது மெரினா கடற்கரையில் அமைந்திருப்பதால் முக்கியத்துவம் பெற்றது.

இடம்
----

 அன்னி பெசன்ட் பூங்காவில் மீனவர் சிலை
டாக்டர் அன்னி பெசன்ட் பூங்கா, மெரினா கடற்கரைக்கு எதிரே, திருவல்லிக்கேணி விவேகானந்தர் இல்லத்திற்கு அருகில், பெசன்ட் சாலை மற்றும் காமராஜர் சாலை சந்திப்பில் அமைந்துள்ளது.

பூங்கா
------

 'பக்கிங்ஹாம் கால்வாயில் மீனவர்கள்' சிலை
முக்கோண பூங்கா தொழில்நுட்ப ரீதியாக ஒரு போக்குவரத்து தீவு ஆகும்.

2010 ஆம் ஆண்டில், சென்னை அரசு கலை மற்றும் கைவினைக் கல்லூரி மாணவர்களால் வடிவமைக்கப்பட்ட 'பக்கிங்ஹாம் கால்வாயில் மீனவர்கள்' என்ற கருப்பொருள் சிற்பம் சென்னை மாநகராட்சியால் நிறுவப்பட்டது. 

சென்னை மாநகராட்சியால் திட்டமிடப்பட்ட கடற்கரையில் நுழையும் ஏழு இடங்களுள் இந்தத் தீவுப் பூங்காவும் ஒன்றாகும்.

மேலும் பார்க்கவும்
------------------

* சென்னையில் பூங்காக்கள்

மேற்கோள்கள்
-----------

1. ↑  Peter, Petlee (27 June 2010). "Thematic sculptures at traffic locations". *The Hindu* (Chennai: The Hindu). .
2. ↑  "Drop gates to come up along Marina Beach service lane". *The Hindu* (Chennai: The Hindu). 14 December 2012. .
இல்கல் புடவை நெசவு செய்யும் படம்
 இல்கல் புடவை அணிந்துள்ள இந்திய பெண் பழ வியாபாரி
**இல்கல் புடவை** (*Ilkal sari*) என்பது ஒரு பாரம்பரிய புடவை வகையாகும். இது இந்தியாவில் பொதுவான பெண்களின் உடையாக விளங்குகிறது. இல்கல் புடவை இந்தியாவின் கர்நாடகா மாநிலத்தின் பாகல்கோட் மாவட்டத்திலுள்ள இல்கல் நகரத்திலிருந்து அதன் பெயரைப் பெற்றது. இல்கல் புடவை பருத்தியிலான பாவு, ஓரத்திற்கும், புடவையின் பல்லு பகுதிக்கும் செயற்கைப் பட்டு ஆகியவற்றைப் பயன்படுத்தி நெய்யப்படுகின்றன. சில சமயங்களில் செயற்கைப் பட்டுக்குப் பதிலாக தூயப் பட்டும் பயன்படுத்தப்படுகிறது. இல்கல் புடவைக்கு புவியியல் சார்ந்த குறியீடு வழங்கப்பட்டுள்ளது. அதன் GI குறிச்சொல் எண் 76  ஆகும்

வரலாறு
------

இல்கல் நகரம் ஒரு பண்டைய நெசவு மையமாக இருந்துள்ளது. இங்கு கி.பி 8 ஆம் நூற்றாண்டிலேயே நெசவு தொடங்கியுள்ளது. இந்த புடவைகளின் வளர்ச்சிக்கு பெல்லாரி நகரமும் அதைச் சுற்றியுள்ள உள்ளூர் தலைவர்கள் வழங்கிய ஆதரவே காரணம். மேலும், உள்ளூரிலேயே மூலப்பொருட்கள் கிடைப்பதும் இந்தப் புடவையின் வளர்ச்சிக்கு உதவியது. இல்கல் நகரில் சுமார் 20000 பேர் புடவை நெசவுத் தொழிலில் ஈடுபட்டுள்ளனர்.

உற்பத்தி
--------

இல்கல் புடவைகளை நெசவு செய்வது பெரும்பாலும் உள்ளரங்குகளிலேயே நடைபெறும் ஒரு செயலாகும். இது அடிப்படையில் பெண் உறுப்பினர்கள் பங்கேற்பதை உள்ளடக்கிய ஒரு வீட்டு நிறுவனமாகும். கைத்தறியின் உதவியுடன் ஒரு புடவை நெய்ய சுமார் 7 நாட்கள் ஆகும். விசைத்தறியின் உதவியாலும் நெசவு செய்யப்படுகிறது.

இவற்றையும் காண்க
----------------

* பீதர் கலன்
* பைதாகி மிளகாய்
* மைசூர் சாண்டல் சோப்பு
* நாவல்குந்த் கம்பளம்

சான்றுகள்
---------

1. ↑  Rakesh Prakash (11 April 2008). "K'taka gets highest number of GI tags". .
2. ↑  List of Geographical Indications in India
3. ↑  Brief history of Ilkal saris is provided by Kamala Ramakrishnan. "Southern legacy". 1999, The Hindu இம் மூலத்தில் இருந்து 1 July 2007 அன்று. பரணிடப்பட்டது.. .
4. ↑  The history of Indian saris is discussed by SUBBALAKSHMI B M. "Between the folds". 1999 The Printers (Mysore) Private Ltd. இம் மூலத்தில் இருந்து 2007-04-04 அன்று. பரணிடப்பட்டது.. .
**கதர்னி அரிசி** (*Katarni rice*) என்பது தனித்துவ சுவை, நறுமணம் கொண்ட குறுகிய தானியம் ஆகும். இந்த அரிசி இந்தியாவில் பீகார் மாநிலத்தில் பாகல்பூர் மற்றும் பாங்கா மாவட்டங்களில் பூர்வீகமாக விளைவிக்கப்படுகிறது. யும் கதர்னி அரிசிக்குப் பீகாரில் மட்டுமின்றி நாடு முழுவதும் தேவை உள்ளது.

தனிச்சிறப்பு கொண்ட கதர்னி அரிசி அழிவின் அச்சுறுத்தலை தற்பொழுது எதிர்கொண்டுள்ளது. 1991-92 முதல், கதர்னி நெல் சாகுபடி பரப்பில் குறிப்பிடத்தக்க வீழ்ச்சி ஏற்பட்டுள்ளது. நீர்ப்பாசனச் செலவு அதிகரிப்பு, மற்ற நெல் வகைகளின் அதிக உற்பத்தி, சந்தையில் கலப்பட வகை அறிமுகம் காரணமாக உள்ளூர் மற்றும் உலக சந்தையில் இதன் தேவை குறைந்து வருகிறது. இது சமீபத்தில் பீகாரின் பாகல்பூர், பாங்கா மற்றும் முங்கர் மாவட்டங்களின் கீழ் உள்ள சில பகுதியில் புவியியல் சார் குறியீட்டினை இதன் தனித்துவமான பண்புகள் காரணமாகப் பெற்றுள்ளது.

கதர்னி அரிசி பண்புகள்: பயிர் காலம் (நாட்கள்): 160; மகசூல் (t/ha): 1-1.5; தாவர உயரம் (செ.மீ): 130-175; தானிய அளவு: சிறியது; தானிய வாசனை: வலுவானது.

மேற்கோள்கள்
-----------

1. ↑  "Katarni Rice - Authentic GI Tagged Agricultural produce" (in en-US). .
2. ↑  Apr 1, TNN / Updated:; 2018; Ist, 11:52. "GI tag for jardalu mango, katarni rice and betel leaf" (in en). .

மேலும் காண்க
------------

* இந்தியாவில் இருந்து அரிசி ஏற்றுமதி
* RKSingh, USSingh & GSKhush, நறுமண அரிசிகள்
* 
* M.Ghosh, D.Sarkar, BCRoy (2014), கிழக்கு இந்தியாவில் விவசாயத்தின் பல்வகைப்படுத்தல்
* BKJha & RKSinha (செப்டம்பர், 2014) - பீகாரில் கதர்னி HYV நெல்லுக்கு பல்வகைப்படுத்துதல் பற்றிய ஆய்வு
* மே, 2015- இந்தியாவில் விவசாய நிலைமை
* ஆர்சி சௌத்ரி மற்றும் டிரான், DV 2001. உலகின் சிறப்பு அரிசிகள்: இனப்பெருக்கம், உற்பத்தி மற்றும் சந்தைப்படுத்தல்; FAO ரோம், இத்தாலி; 358 பக். ]
**புந்தி** (*Pundi*) அல்லது **புண்டி கட்டி** என்பது பொதுவாக உருண்டை வடிவ மென்மையான அரிசி கொழுக்கட்டை உணவாகும். இந்தியாவின் துளு நாடு பகுதியைப் பூர்வீகமாகக் கொண்ட மங்களூர் சமையல் வகை இதுவாகும். புந்தி அரிசியை ஊறவைத்து, அரைத்து, பதப்படுத்தி, சமைத்து, இறுதியாக ஆவியில் வேகவைத்துத் தயாரிக்கப்படுகிறது. புண்டி கட்டி கர்நாடக மாநிலத்தின் உடுப்பி மற்றும் மங்களூர் நகரங்களில் பூண்டி என்று பிரபலமாக அறியப்படுகிறது. பெரும்பாலான மங்களூர் காலை உணவு வகைகளைப் போலவே தேங்காய் சட்னியுடன் புந்தி பரிமாறப்படுகிறது.

இது வெல்லம் மற்றும் தேங்காய்த் துருவல் கலந்தும் செய்யப்படுகிறது. இது துளுவில் சீப் பூண்டி என்று அழைக்கப்படுகிறது.

மேலும் பார்க்கவும்
------------------

* மங்களூர் சமையல்

 கொத்தமல்லி சட்னியுடன் பூண்டி கட்டி

மேற்கோள்கள்
-----------

1. ↑  Raghuram, M (26 June 2013). "Rain brings festive atmosphere to Coorg".. பார்த்த நாள்: 5 November 2016.
2. ↑  "Pundi Gatti | Rice Dumpling Recipe - Udupi Recipes". 2014-09-30.. பார்த்த நாள்: 2016-11-02.
3. ↑  "Pundi (Rice dumplings) | Simmer to Slimmer". 2014-07-04.. பார்த்த நாள்: 2016-11-02.
**பெல்லம்கொண்டா சாய் சீனிவாஸ்** (*Bellamkonda Sai Sreenivas*) (பிறப்பு 3 ஜனவரி 1993) தெலுங்குத் திரைப்படங்களில் பணியாற்றும் ஒரு இந்திய நடிகராவார். திரைப்பட தயாரிப்பாளர் பெல்லம்கொண்டா சுரேஷின் மகனான இவர், *அல்லுடு சீனு* (2014) என்ற அதிரடி நகைச்சுவைத் திரைப்படத்தின் மூலம் அறிமுகமானார். இது இவருக்கு சிறந்த தென்னிந்திய அறிமுக நடிகருக்கான பிலிம்பேர் விருதைப் பெற்றுத் தந்தது.

தொழில்
------

சீனிவாஸ், சமந்தா அக்கினேனியும் பிரகாஷ் ராஜும் முக்கிய வேடத்தில் நடிக்க 2014 ஆம் ஆண்டு வெளிவந்த *அல்லுடு சீனு* என்ற தெலுங்கு திரைப்படத்தின் மூலம் அறிமுகமானார்.

அதே ஆண்டில் *ரபாசா* என்ற படத்தில் தனது தந்தையுடன் இணைந்து தயாரிப்பாளரானார். ஆனால், இப்படம் வணிக ரீதியில் தோல்வியடைந்தது. 

2016 ஆம் ஆண்டில், தமிழில் வெற்றி பெற்ற சுந்தரபாண்டியன் படத்தின் தெலுங்கு மறு ஆக்கமான *ஸ்பீடூன்னோடு* என்ற படத்தில், சொனரிக்கா பாடோரியா, பிரகாஷ் ராஜ் ஆகியோருடன் நடித்திருந்தார். ரகுல் பிரீத் சிங்கின் இணையாக "*ஜெய ஜானகி நாயகா*" என்ற படத்திலும், பூஜா ஹெக்டேவுடன் "*சாக்ஷியம்*" என்ற படத்திலும், காஜல் அகர்வால், மெஹ்ரீன் பிர்சாடா ஆகியோருடன் "*கவசம்*" என்ற படத்திலும், "*சீதா*" என்ற படத்திலும் மீண்டும் காஜல் அகர்வாலுக்கு இணையாக இவர் நடித்தார். அனுபமா பரமேசுவரனுடன் இணையாக தமிழில் வெளிவந்த ராட்சசனின் தெலுங்கு மறுஆக்கமான "*ராக்ஷாசுடு*" படத்திலும் நடித்தார். 2021ஆம் ஆண்டில், இவர் நபா நடேஷ், அனு இம்மானுவேல் ஆகியோருடன் "*அல்லுடு ஆதர்ஸ்*" என்ற படத்தில் நடித்தார்.

நவம்பர் 2020இல், பெல்லம்கொண்டா தெலுங்குத் திரைப்படமான சத்ரபதி (2005) படத்தின் இந்தி மறுஆக்கத்தில் நடிப்பார் என்று அறிவிக்கப்பட்டது, இது இவரது பாலிவுட் அறிமுகமாக இருக்கும். வி.வி விநாயக் இப்படத்தின் இயக்குநராக ஒப்பந்தம் செய்யப்பட்டார்.

மேற்கோள்கள்
-----------

1. 1 2  "Happy Birthday Bellamkonda Sai Sreenivas: 5 hit films of the actor that should be in everyone’s to-watch list" (in en). 2020-01-03. .
2. ↑  Tamannaah: Alludu Seenu is a fun-filled entertainer | Telugu Movie News.
3. ↑  kavirayani, suresh (5 March 2016). "Bellamkonda’s office seized!". .
4. ↑  Boyapati Srinu: Bellamkonda Srinivas remaking Sundarapandian | Telugu Movie News.
5. ↑  kavirayani, suresh (17 June 2017). "Boyapati Srinivas's film is titled Jaya Janaki Nayaka". .
6. ↑  "Saakshyam Movie Review {1.5/5}: A real test of patience and endurance of audience". .
7. ↑  Dundoo, Sangeetha Devi (7 December 2018). "‘Kavacham’ review: Masala-laden armour". .
8. ↑  "Sonu Sood all set for a mighty Tollywood comeback with ‘Sita’ - Times of India". .
9. ↑  "Rakshashudu review highlights: A gripping thriller - Times of India". .
10. ↑  "Kiara Advani to star in ‘Chatrapathi’ Hindi remake". .

வெளி இணைப்புகள்
---------------

விக்கிமீடியா பொதுவகத்தில்,  
 ***பெல்லம்கொண்டா சீனிவாஸ்***   
என்பதின் ஊடகங்கள் உள்ளன. 

* முகநூலில் பெல்லம்கொண்டா சீனிவாஸ்
* ஐ.எம்.டி.பி இணையத்தளத்தில் Sai Srinivas Bellamkonda
**அண்ணாநகர்** என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டம், பெட்டமுகிளாலம் ஊராட்சியில் உள்ள ஒரு சிற்றூர் ஆகும்.

இவ்வூர் கிருஷ்ணகிரி தருமபுரி மாவட்ட எல்லையில் அமைந்துள்ளது. இவ்வூரின் பழைய பெயர் தோழன்கிணறு(Tholankinaru) ஆகும். இவ்வூரின் வேறு பெயர் பால்சுனை ஆகும்.
கற்பதுகை அல்லது கற்திட்டை

புவியியல் அமைவிடம்:
-------------------

ஆள்கூறுகள்: 12°21'12.9''N 77°56'53.0''E

அமைவிடம்
--------

இந்த ஊரானது தருமபுரி மாவட்டம் மாரண்டஅள்ளியிலிருந்து பெட்டமுகிளாலம் செல்லும் சாலையில் அமைந்துள்ளது. இவ்வூர் பெட்டமுகலாளத்திலிருந்து 6 கி.மீ தொலைவிலும் மாரண்டஅள்ளியிலிருந்து 10 கி.மீ தொலைவிலும் அய்யனார் கோட்டையிலிருந்து 7கி.மீ தூரத்திலும் அமைந்துள்ளது. இவ்வூர் கடல் மட்டத்திலிருந்து சுமார் 2800 மீட்டர் உயரத்தில் உள்ளது.

சுற்றுலா
--------

பெட்டமுகிளாலம் பகுதியிலிருந்து மாரண்டஅள்ளி செல்லும் சாலையில் அண்ணாநகர் கிராமத்தில் அண்ணாநகர் காட்சி முணை உள்ளது. இது சிறந்த சுற்றுலா தளம் ஆகும். தோழன்கிணறு குட்டை போன்றவை இப்பகுதியின் பொழுது போக்கு இடங்களாகும்

குறிப்புகள்
-----------

1. ↑  "Annanagar Village , Kelamangalam Block , Krishnagiri District". .
**திசியா காரா** (*Tícia Gara*) என்பவர் அங்கேரி நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1984 ஆம் ஆண்டு அக்டோபர் மாதம் 25 ஆம் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் இவர் சதுரங்கம் விளையாடி வருகிறார். 2006 மற்றும் 2007 ஆம் ஆண்டுகளில் இவர் அங்கேரிய நாட்டின் பெண்கள் சாம்பியனாக இருந்தார். 2009 ஆம் ஆண்டு நடைபெற்ற இப்போட்டியில் திசியா காராவும் அவருடைய சகோதரி அனிதாவும் முதல் இடத்திற்கான போட்டியில் சமநிலைப் புள்ளிகளை எடுத்தனர். சமநிலை முறிவுப் போட்டியில் அனிதா அப்போட்டியில் பட்டம் வென்றார். மகளிர் சதுர ஒலிம்பியாடு, மகளிர் ஐரோப்பிய அணி சதுரங்க சாம்பியன் போட்டி, ஐரோப்பிய இளையோர் பெண்கள் அணி சாம்பியன் போட்டி மற்றும் மகளிர் மிட்ரோபா கோப்பை ஆகிய போட்டிகளில் அங்கேரிய அணியின் சார்பாக போட்டியிட்ட அணிகளில் திசியா காராவும் அங்கம் வகித்தார். ஆத்திரியாவின் மேரோபெனில் 2015 ஆம் ஆண்டு நடைபெற்ற மகளிர் மிட்ரோபா கோப்பை போட்டியில் அங்கேரி அணி தங்கப்பதக்கம் வென்றது. ஆறு ஆட்டங்களில் போட்டியிட்டு ஆறு ஆட்டங்களிலும் வெற்றிகளை ஈட்டி காரா அவ்வெற்றியில் பெரும் பங்கு வகித்தார்.

மேற்கோள்கள்
-----------

1. ↑  "Khurtsidze, Muzychuk, Gara win Hungarian Championship".
 ChessBase. 2006-09-22.
2. ↑  "Hungarian Women Chess Championship". *Chessdom* (Chessdom.com) இம் மூலத்தில் இருந்து 31 டிசம்பர் 2010 அன்று. பரணிடப்பட்டது... பார்த்த நாள்: 6 October 2011.
3. ↑  "Austria and Hungary are winners of 2015 Mitropa Cup". *Susan Polgar Global Chess Daily News and Information*. 2015-06-27 இம் மூலத்தில் இருந்து 2017-10-25 அன்று. பரணிடப்பட்டது.. .

புற இணைப்புகள்
--------------

* Tícia Gara team chess record at Olimpbase.org
வழக்கமாக இரு வேறுபட்ட நிலைகளை மட்டுமே கொண்ட எண்ணிமக் மின்னணு குறிகைகளுக்கு (Digital Electronic signals) மாறாக, தொடர்ந்து மாறுபடும் குறிகையைக் கொண்ட மின்னணு அமைப்புகள் **தொடர்முறை மின்னணு அமைப்புகள்** (*Analog Electronics*) என அழைக்கப்படுகின்றன.

தொடர்முறை குறிகைகள் (Analog signals)
------------------------------------

தொடர்முறை குறிகையானது தகவலைத் தெரிவிக்க ஊடகத்தின் சில பண்புகளைப் பயன்படுத்துகிறது. எடுத்துக்காட்டாக, அனராய்டு வளி அழுத்தமானி (Aneroid Barometer) வளி அழுத்த மாற்றத்தை தெரிவிக்க ஊசியின் கோணநிலையை பயன்படுத்துகிறது. குறிகையாக மின்னழுத்தம்,மின்னோட்டம்,அதிர்வெண் மற்றும் மொத்த மின்னூட்டம் ஆகியவற்றை மாற்றுவதன் மூலமாக மின் குறிகைகள் தகவலை தெரிவிக்கின்றன. ஒரு வகை ஆற்றலை மற்றொரு வகை ஆற்றலாக மாற்றும் ஆற்றல் மாற்றி (Transducer), தகவலை ஒலி,ஒளி,வெப்பநிலை,அழுத்தம்,நிலை போன்ற இயல் வடிவங்களிலிருந்து மின் குறிகையாக மாற்றச்செய்கிறது (எ.கா. ஒலிப்பெருக்கி).

இந்த குறிகைகள் கொடுக்கப்பட்ட வீச்சிலுள்ள ஏதாவது ஒரு மதிப்பை பெறுகின்றன. ஒவ்வொரு தனி குறிகை மதிப்பும் வெவ்வேறு தகவல்களைக் குறிக்கின்றன.குறிகையில் ஏற்படும் மாற்றங்கள் வெவ்வேறு அர்த்தமளிக்கின்றன. குறிகையின் ஒவ்வொரு மட்டங்களும் ஒரு நிகழ்வின் வெவ்வேறு மட்டங்களை குறிக்கின்றன. எடுத்துக்காட்டாக, வெப்பநிலையைக் குறிக்கும் மின்குறிகையை எடுத்துக்கொண்டால் ஒரு வோல்ட் ஒரு டிகிரி செல்சியஸை குறிக்கும் பொழுது, 10 வோல்ட் 10 டிகிரி செல்சியஸையும் 10.1 வோல்ட் 10.1 டிகிரி செல்சியஸையும் குறிக்கின்றன.
பல்வேறு வட்டவிலகல் கொண்ட சுற்றுப்பாதை உதாரணங்கள்.
வானியற்பியலில், நிலையான கோட்பாடுகளின்படி, எந்தவொரு சுற்றுப்பாதையும் கூம்பு வெட்டு வடிவில்தான் இருத்தல் வேண்டும். இந்தக் கூம்பு வெட்டின் வட்ட விலகல், **சுற்றுப்பாதையின் வட்டவிலகல்** (*Orbital eccentricity*) என அறியப்படும். இது அச்சுற்றுப்பாதையின் முக்கிய பண்புகளில் ஒன்று, இதுவே சுற்றுப்பாதையின் முழு வடிவத்தை வரையறுக்கிறது. வட்டவிலகல் என்பதை இந்த வடிவம் வட்ட வடிவிலிருந்து எந்தவரையில் விலகியுள்ளது என்பதன் அளவெனக் கொள்ளலாம்.

நிலையான கோட்பாடுகளின்படி, வட்டவிலகல் வட்டம், நீள்வட்டம், பரவளைவு, அதிபரவளைவு ஆகிய அனைத்து வடிவ சுற்றுப்பாதைகளுக்கும் கண்டிப்பாய் வரையறுக்கப்பட்டுள்ளது, அம்மதிப்புகள் கீழ்கண்டவாறு:

* வட்டப் பாதைகளுக்கு: {\displaystyle e=0\,\!},
* நீள்வட்டப் பாதைகளுக்கு:{\displaystyle 0<e<1\,\!},
* பரவளைவுப் பாதைகளுக்கு:{\displaystyle e=1\,\!},
* அதிபரவளைவுப் பாதைகளுக்கு:{\displaystyle e>1\,\!}.

நீள்வட்டப் பாதைகளுக்கு, அதன் வட்டவிலகலின் நேர்மாறு சைன் (sin−1{\displaystyle e}) தரும் கோணமானது, ஒரு சீர்வட்டத்தினை {\displaystyle e} வட்ட விலகல் கொண்ட நீள்வட்டமாய் வீழ்ப்பு வரைவு செய்யத்தேவையான கோணமாகும், என்பதை எளிதாய் நிறுவலாம்.

ஆக, ஒரு கோளின், உதாரணமாகப் புதனின், வட்டவிலகலை (புதனின் வட்ட விலகல் = 0.2056) காண, அதன் நேர்மாறு சைனை கணித்தால் வீழ்ப்பு வரைவுக் கோணம் 11.86 பாகையென அறியலாம். பின் ஏதேனுமொரு சீர்வட்ட பரப்புள்ள பொருளை (வட்டமான அடிப்பாகம் கொண்ட கோப்பை போன்றவை) இக்கோணத்திற்கு சாய்ப்பதன் மூலம் காணப்படும் நீள்வட்டம் புதனின் வட்டவிலகல் கொண்டதாய் இருக்கும்.

கணிப்புகள்
----------

ஒரு சுற்றுப்பாதையின் வட்டவிலகலை அதன் நிலைத் திசையன்களிலிருந்து வட்ட-விலகல் திசையனின் அளவுப் பருமனென கணிக்கலாம்.

{\displaystyle e=\left|\mathbf {e} \right|}
இங்கு:

* {\displaystyle \mathbf {e} \,\!} என்பது வட்டவிலகல் திசையன்.

நீள்வட்டப் பாதைகளுக்கு, அப்பாதையின் திணிவுமையக் குறைவிலக்கம், திணிவுமையக் மிகைவிலக்கம் ஆகியவற்றைக் கொண்டும் வட்டவிலகலைக் கணிக்கலாம்:

{\displaystyle e={{d\_{a}-d\_{p}} \over {d\_{a}+d\_{p}}}}
{\displaystyle =1-{\frac {2}{(d\_{a}/d\_{p})+1}}}
இங்கு:

* {\displaystyle d\_{p}\,\!} என்பது திணிவுமையக் குறைவிலக்கம்,
* {\displaystyle d\_{a}\,\!} என்பது திணிவுமையக் மிகைவிலக்கம்.

இவற்றையும் பார்க்கவும்
----------------------

* வட்டவிலகல்
**நோவ்ரா அல் நோமன்** ( அரபு மொழி: نورةأحمدالنومان‎ ) ஓர் ஐக்கிய அரபு அமீரகத்தை சேர்ந்த அறிவியல் புனைவு கதை எழுத்தாளர்.

ஆரம்ப கால வாழ்க்கை
------------------

அல் நோமன் ஐக்கிய அரபு அமீரக பல்கலைக்கழகத்தில் ஆங்கிலம் பயின்றார்.சார்ஜாவின் அமெரிக்க பல்கலைக்கழகத்தில் மொழிபெயர்ப்பில் முதுகலைப் பட்டம் பெற்றார். 2013 ஆம் ஆண்டு நடைபெற்ற அபுதாபி சர்வதேச புத்தகக் கண்காட்சியில் ஐக்கிய அரபு அமீரகத்தை பிரதிநிதித்துவப்படுத்தினார்.

நாவல்கள்
--------

இவரது முதல் நாவலான *அஜ்வான்* 2012 ஆம் ஆண்டில் வெளியிடப்பட்டது. இந்த புத்தகம் 2013 ஆம் ஆண்டில் எடிசலாட் குழந்தைகளுக்கான சிறந்த புத்தகத்திற்கான விருதை பெற்றது. "'*தனது மகள் படிக்க அரபி மொழியில் இளம் வயது அறிவியல் புனைவுகதைகள் பார்க்க முடியவில்லை"* என்பதால் தான் இந்த நாவலை எழுதியதாக அல் நோமன் கூறினார். மேலும் பதின்வயது புனைவுகதை மற்றும் அறிவியல் புனைவுகதை இரண்டும் அரபியில் இல்லை என்றும் குறிப்பிட்டார்.

*அஜ்வான்* நாவலின் தொடர்ச்சி *மண்டான்* என்ற பெயரில் 2014 ஆம் ஆண்டில் வெளியிடப்பட்டது.

படைப்புகள்
----------

* *குட்டா குட்னா* (காட்டன் தி கிட்டன்) குழந்தைகளுக்கான விளக்கப்படம் புத்தகம் 2010, கலிமத்
* *குன்ஃபுத் கிவி* (கிவி தி ஹெட்ஜ்ஹாக்), குழந்தைகளுக்கான விளக்கப்படம் புத்தகம் 2010, கலிமத்
* أجوان ( *அஜ்வான்* ) நாவல், 2012, *நஹ்தெட்* மிஸ்ர் ,ISBN 9789771445395
* ماندان ( மண்டான்), நாவல், 2014, *நஹ்தெட்* மிஸ்ர்,ISBN 9789771447122

குறிப்புகள்
-----------

1. ↑  Radan, Silvia (26 March 2013). "Abu Dhabi book fair gets bigger". *Khalejj Times* இம் மூலத்தில் இருந்து 27 மார்ச் 2013 அன்று. பரணிடப்பட்டது... பார்த்த நாள்: 1 April 2013.
2. ↑  Johnson, Alice (5 March 2012). "Science fiction for young adults expands in the UAE". *The National*.. பார்த்த நாள்: 1 April 2013.
3. ↑  Jurado, Cristina (25 March 2013). "Monday Original Content: An Interview with Noura al Noman". *World SF Blog*.. பார்த்த நாள்: 1 April 2013.
**சைரஸ் பாலோன்ஜி மிஸ்ட்ரி**  (*Cyrus Pallonji Mistry*, 4 சூலை 1968 – 4 செப்டம்பர் 2022) அயர்லாந்தின் வணிகர் பாலோன்ஜி மிஸ்ட்ரியின் கடைசி மகனாவார். டாட்டா குழுமம் நிறுவனத்தின் துணைத்தலைவராகவும் தலைவராகக் கூடியவராகவும் நவம்பர் 23, 2011 அன்று நியமிக்கப்பட்டார். இந்த நிறுவனத்தை இந்தியரல்லாதோர் ஒருவர் இவ்வாறு தலைமையேற்க விருப்பது முதல் முறையாகும்.. மிஸ்ட்ரி ரத்தன் டாட்டாவின் கீழ் துணைத்தலைவராக ஓராண்டுக் காலம் பணிபுரிந்தபின் திசம்பர் 2012 முதல் தலைவராகப் பொறுப்பேற்றார். இம்பீரியல் கல்லூரி, லண்டனிலிருந்து குடிசார் பொறியியலில் பட்டம்பெற்ற பின்னர் லண்டன் வணிகப் பள்ளியில் வணிக மேலாண்மையில் முதுகலை அறிவியல் பட்டம் பெற்றுள்ளார். டாட்டா சன்ஸ் நிறுவனத்தைத் தவிர *சபூர்ஜி பாலோன்ஜி அண்ட் கோ*, *போர்ப்ஸ் கோகக்*, *அஃப்கான்ஸ் இன்ஃப்ராஸ்ட்ரக்சர்*, *யுனைடெட் மோட்டார்ஸ்* போன்ற நிறுவனங்களின் மேலாண்மைக் குழுக்களில் இயக்குனராக இருந்தார்.

மிஸ்ட்ரி 2022 செப்டம்பர் 4 இல் சாலை விபத்தொன்றில் சிக்கி உயிரிழந்தார்.

பதவி நீக்கம்
------------

2012 இறுதியில் டாட்டா குழுமத்தின் தலைவராக ரத்தன் டாடாவிற்கு அடுத்துப் பதவி ஏற்றார். 2016 ஆம் ஆண்டு அக்டோபர் திங்கள் 24 அன்று அப்பதவியிலிருந்து அதிரடியாக நீக்கப்பட்டார். இந்தியக் குழுமங்களின் இடையில் இந்நிகழ்வு பெரும் அதிர்வை உண்டாக்கியது.

மேற்கோள்கள்
-----------

1. 1 2  "Cyrus Mistry: Avid golfer & foodie, avoids cocktail circuit". Economic Times. 2011-11-24.. பார்த்த நாள்: 2011-11-24.
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2011-11-24 அன்று. பரணிடப்பட்டது.. .
3. ↑  Cyrus Mistry takes over the position of chairman for Tata Sons in December 2012
4. ↑  "Cyrus Mistry, ex Tata Sons Chairman, dies in car accident near Mumbai: news agency PTI". .
5. ↑
**உலர் கண்** (Dry Eye), கண்களுக்கு போதுமான கண்ணீர் இல்லாதபோதும், வழக்கத்திற்கு மாறாக கண்ணீர் அதிகமாக ஆவியடைந்தாலும் கண் எரிச்சலடையும் நிலை உண்டாவதால் ஏற்படுகிறது. இது போன்ற நேரங்களில் கண்கள் வறண்ட நிலையிலும், சிவப்பு நிறத்திலும் இருக்கும்.

காரணங்கள்
---------

கண்ணீர் உற்பத்தியை பாதிக்கும் எந்த ஒரு காரணியாலும் உலர் கண் தோன்றலாம். இவை உண்டாவதற்கான பொதுவான காரணிகள்:

* வயதாவதால் உடலில் ஏற்படும் மாற்றங்கள்
* ஹார்மோன் அளவுகளில் ஏற்படும் மாற்றங்கள்
* அதிக சூரிய ஒளி, அதிக காற்று அல்லது வறண்ட வானிலை
* காண்டாக்ட் லென்ஸ்
* கண்களில் காயம்
* பிற கண் நோய்கள்
* ஸ்டிராய்டு மருந்துகளைத் தவறான அளவுகளில் எடுத்துக் கொள்ளுதல்
* முடக்கு வாதம் போன்ற ஒட்டுமொத்த உடலையும் பாதிக்கும் நோய்கள்

அறிகுறிகள்
----------

பெரும்பாலான மக்கள், அறிகுறிகளை ஓரளவிற்கு உணர்வார்கள். சிலர் கடுமையான விளைவுகளுடன் கூடிய வலியை உணர்வார்கள்.

* வறண்ட கண்கள் அல்லது கண்களில் புண்
* கண்களில் சிவப்பு
* தூங்கி எழுந்திருக்கும்போது கண் இமைகள் ஒட்டிக் கொள்ளுதல்
* கண்களில் அதிகமாக நீர் வழிதல்

சிகிச்சை
--------

கண்களில் போதுமான கண்ணீரைப் பராமரிக்க, மருத்துவர் செயற்கை கண்ணீரை மருந்துகளாகப் பரிந்துரைப்பார். இந்த மருந்து, சொட்டு மருந்தாகப் பயன்படுத்தப்படும். முடக்கு வாதம் போன்ற ஒட்டுமொத்த உடலையும் பாதிக்கும் நோயால் பாதிக்கப்பட்டவர்களுக்கு கண்கள் வறண்டால் கண்ணீரைப் பாதுகாக்க வேண்டும். பொதுவாக உடல் நோயால் பாதிக்கப்பட்டவர்கள், கண்ணீர் குழாயிலிருந்து அதிகமாக கண்ணீர் வெளியேறாமல் இருக்க, அறுவை சிகிச்சை செய்ய வேண்டும்.

மேற்கோள்கள்
-----------

1. ↑  What Is Dry Eye? Symptoms, Causes and Treatment
**கேன் யமன்** (Can Yaman) (பிறப்பு: 8 நவம்பர் 1989) என்பவர் துருக்கிய நாட்டு நடிகர், வடிவழகர் மற்றும் வழக்கறிஞர் ஆவார். இவர் 2014 ஆம் ஆண்டு 'கோனல் இஸ்ரி' என்ற தொடரின் மூலம் நடிப்பு துறைக்கு அறிமுகமானார். அதை தொடர்ந்து இனதினா அஸ்க் (2015), ஹாங்கிமிஸ் செவ்மெடிக் (2016), டோலுனே (2017), எர்கென்சி குஸ் (2018-2019) போன்ற பல தொடர்களில் நடித்ததன் மூலம் துருக்கியில் மிகவும் அறியப்படும் நடிகர் ஆனார். இவர் 2018 ஆம் ஆண்டில் எர்கென்சி குஸ் என்ற தொடரில் நடித்ததற்காக சிறந்த நடிகருக்கான கோல்டன் பட்டர்பிளை விருது பெற்றார்.

ஆரம்பகால வாழ்க்கை
-----------------

யமன் 8 நவம்பர் 1989 இல் துருக்கி நாட்டில் இசுதான்புல்லில் ஒரு நடுத்தர குடும்பத்தில் பிறந்தார். இவரது தந்தைவழி தாத்தா கொசோவோ-அல்பேனியன் வம்சாவளியை சேர்ந்தவர் மற்றும் இவரது தந்தைவழி பாட்டி வடக்கு மாசிடோனியாவில் இருந்து அல்பேனியா நாட்டிற்கு குடியேறியவர் ஆவார். இவரது பெற்றோர்கள் இவரின் 5 வயதில் விவாகரத்து செய்து பிரிந்தனர். அதன் பிறகு பாட்டி யின் அரவணைப்பில் வளர்ந்தார். அதை தொடர்ந்து 2012 ஆம் ஆண்டில் யெடிடெப் பல்கலைக்கழகத்தின் சட்டத் துறையில் பட்டம் பெற்றார். இவர் கால்பந்து பயிற்சியாளர் ஃபுவட் யமானின் மருமகன் என்பது குறிப்பிடத்தக்கது.

மேற்கோள்கள்
-----------

1. ↑  "Rol arkadaşına bardak fırlatan Can Yaman'a ceza". *T24*. 29 March 2019. .
2. ↑  "Selen Soyder'e bardak fırlatan Can Yaman'a ceza". 29 March 2019. .
3. ↑  "Erkenci Kuş Full HD izle | Star TV" (in tr). .
4. ↑  "Full english interview of Can and Demet" (in Turkish,English).. பார்த்த நாள்: 5 April 2020.
5. ↑  "Can Yaman kimdir?". .
6. ↑  "Can Yaman NTV Bayram Özel Reporpajı" (in tr). .
7. ↑  "Can Yaman". *Hello Turkeye*. 22 August 2018.
8. ↑  "Can Yaman tuttuğunu koparır". .

வெளி இணைப்புகள்
---------------

* ஐ.எம்.டி.பி இணையத்தளத்தில் கேன் யமன்
**கோமுகி அணை** (Gomukhi dam) தமிழ்நாடு மாநிலம், கள்ளக்குறிச்சி மாவட்டம் கல்வராயன் மலை வட்டம் கச்சிராபாளையம் என்னும் ஊரிலிருந்து சுமார் 3 கி.மீ தூரத்தில் அமைந்துள்ள ஓர் அணையாகும்.

வரலாறு
------

கல்வராயன்மலை அடிவாரத்தில் அமைந்துள்ளது, கோமுகி அணை. காமராஜர் முதல்வராக இருந்த 1963 ஆம் ஆண்டில் இந்த அணை கட்டும் பணி தொடங்கி, பக்தவத்சலம் முதல்வராக இருந்த பொழுது நவம்பர் 23, 1965ஆம் ஆண்டில் முடிந்து பயன்பாட்டுக்கு வந்தது. கல்வராயன் மலைப் பகுதியில் பெய்யும் மழைநீர் முழுவதும் கல்படை, பொட்டியம், மல்லிகைப்பாடி, பரங்கிநத்தம் ஆகிய ஆறுகளின் வழியாக இந்த அணைக்கு வருகிறது. 360 ஹெக்டேர் நீர்ப்பரப்பு கொண்ட இந்த அணை மூலம் 50-க்கும் மேற்பட்ட கிராமங்களைச் சேர்ந்த 2,024.29 ஹெக்டர் விளைநிலங்கள் பாசன வசதி பெறுகின்றன. இதற்காக அணையில் இருந்து 8,917 மீட்டர் தூரத்துக்கு கால்வாய் செல்கிறது. கோமுகி அணையின் மொத்த கொள்ளளவு 46 அடியாகும்.

சிறப்புகள்
----------

சுற்றுலா பயணிகளை கவரும் வகையில் குதிரை மீதமர்ந்து நேரு சவாரி செய்யும் சிலை, குறள் எழுதும் திருவள்ளுவர் சிலை, சிவபெருமான் சிலை, காளை மாடு, உழைப்பாளி சிலைகள், கண்கவர் விளக்குகள், காட்சி மேடைகள் இருக்கின்றது. அருகில் பூங்கா ஒன்று அமைந்துள்ளது. கல்வராயன் மலைக்கு சுற்றுலா செல்பவர்கள் கோமுகி அணையைப் பார்க்க வருகிறார்கள். கல்வராயன்மலையில் உள்ள பெரியார் அருவி, மேகம் அருவி, வெள்ளி அருவிகளை காண்பதற்காக வரும் சுற்றுலாப் பயணிகள் கோமுகி அணைக்கும் வந்து செல்கின்றனர்.

மேற்கோள்கள்
-----------

1. ↑  A.V. RAGUNATHAN. "Gomukhi dam hopeful of bountiful monsoon". The Hindu.. பார்த்த நாள்: 17 அக்டோபர் 2015.
2. ↑  "India: National Register of Large Dams 2009". Central Water Commission- 22 நவம்பர் 2011 பக்கம் 194 இம் மூலத்தில் இருந்து 21 சூலை 2011 அன்று. பரணிடப்பட்டது.. .
3. ↑  "கோமுகி அணை பூங்காவில் புத்துயிர் பெறும் சிலைகள்". .  தினமலர் நவம்பர் 10, 2014

புத்தர் சிலை உள்ளது வெளியிணைப்புகள்
-----------------------------------

விக்கிமீடியா பொதுவகத்தில்,  
 ***கோமுகி அணை***   
என்பதின் ஊடகங்கள் உள்ளன. 

* பொலிவு பெறுமா கோமுகி அணை?, தினமணி, திசம்பர் 23, 2013.
**லிலிட் காலோயன்** (*Lilit Galojan*) என்பவர் ஆர்மீனிய பெண் சதுரங்க கிராண்டு மாசுட்டர் ஆவார். இவர் 1983 ஆம் ஆண்டு சூன் மாதம் 17 ஆம் நாள் பிறந்தார். 2009 ஆம் ஆண்டு முதல் பிடே அமைப்பு வழங்கும் ஆர்மீனிய பெண் கிராண்டு மாசுட்டர் பட்டம் மற்றும் 2010 முதல் அனைத்துலக சதுரங்க மாசுட்டர் பட்டங்களுடன் இவர் சதுரங்கம் ஆடி வருகின்றார்

. இரண்டுமுறை ஆர்மீனிய பெண்கள் சதுரங்க சாம்பியன் பட்டத்தை லிலிட் வென்றுள்ளார்.

சதுரங்க வாழ்க்கை
----------------

2009 ஆம் ஆண்டில் பெண் கிராண்டு மாசுட்டர் பட்டமும், 2010 இல் அனைத்துலக சதுரங்க மாசுட்டர் பட்டமும் காலோயனுக்கு கிடைத்தது. 1995 ஆம் ஆண்டு நடைபெற்ற 12 வயதுக்கு உட்பட்டோர் பெண்கள் ஆர்மீனிய சாம்பியன் சதுரங்கப் போட்டியில் முதலிடம் பிடித்தார்.1997 இல் 14 வயதுக்கு உட்பட்டோர் போட்டி, 1998 இல் 16 வயதுக்கு உட்பட்டோர் போட்டி, 1999 இல் 18 வயதுக்கு உட்பட்டோர் போட்டிகளையும் வென்றார். மேலும் இவர் 2008, 2009 ஆம் ஆண்டுகளில் ஆர்மீனியாவின் முதுநிலை சதுரங்க சாம்பியன் பட்டங்களை இரண்டு முறை வென்றார். 2007 இல் பாயரில் நடைபெற்ற பெண்கள் சதுரங்க சாம்பியன் பட்டப் போட்டியில் முதல் பரிசை இவர் பெற்றார். 35 ஆவது சதுரங்க ஒலிம்பியாடு, 38 ஆவது சதுரங்க ஒலிம்பியாடு, 39 ஆவது சதுரங்க ஒலிம்பியாடு, 40 ஆவது சதுரங்க ஒலிம்பியாடு, 41 ஆவது சதுரங்க ஒலிம்பியாடு போட்டிகளில் ஆர்மீனியாவின் சார்பாக லிலிட் கலந்து கொண்டு விளையாடினார். 2009, 2011, 2015 ஆம் ஆண்டுகளில் உலக அளவில் நடைபெற்ற அணிகளுக்கு இடையிலான சதுரங்கப் போட்டியிலும், 2005, 2009, 2011, 2015, 2017 ஆண்டுகளில் நடைபெற்ற அணிகளுக்கு இடையிலான ஐரோப்பிய சதுரங்க சாம்பியன் பட்டப் போட்டியிலும் லிலிட் காலோயன் பங்குபெற்று விளையாடினார்.

மேற்கோள்கள்
-----------

1. 1 2  "All Women's Champions of Armenia". Armchess இம் மூலத்தில் இருந்து 30 September 2011 அன்று. பரணிடப்பட்டது... பார்த்த நாள்: 3 June 2013.
2. ↑  Results of Lilit Galojan at Women Chess Olympids at olimpbase.com
3. ↑  Results of Lilit Galojan at Women World Team Chess Championships at olimpbase.org

புற இணைப்புகள்
--------------

* Lilit Galojan at chesgames.com
**கூம்பு வடிவ கருவிழி** (Keratoconus), கண்ணின் முன்பகுதியான கருவிழியானது மெலிந்து, கூம்பு வடிவத்தில் துருத்திக் கொண்டு இருக்கும். இது ஆரம்ப நிலையில் தீவிரமாக இருக்காது. ஆனால் நாளடைவில் பார்வையைப் பாதிக்கும். உடல் வளர்ச்சி பெறும்போது இந்த குறைபாடு வெளியில் தெரியும்.

காரணங்கள்
---------

கூம்பு வடிவ கருவிழிக்கு சரியான காரணம் இன்னும் கண்டறியப்படவில்லை.

அறிகுறிகள்
----------

* மங்கலான பார்வை
* வெளிச்சத்தைப் பார்த்தால் கண் கூசுதல்
* கண் கண்ணாடியின் சக்தியை அடிக்கடி மாற்றும் தேவை
* கருவிழி வீக்கமடைதல். வீக்கமடைவதால் கிட்டப் பார்வை மற்றும் சமச்சீரற்ற பார்வை (astigmatism) உண்டாகும். கண் தசையில் தழும்பு உண்டாகும் வாய்ப்பு அதிகம்.

சிகிச்சை
--------

இக்குறைபாடு ஆரம்ப நிலைகளில் இருக்கும்போது கண்ணாடி அணிய பரிந்துரைக்கப்படுகிறது. குறைபாடு தீவிரமடைந்த நிலையில், நோயாளிகளுக்கு பொருந்தும் வகையில் பிரத்யேக காண்டாக்ட் லென்ஸ் பரிந்துரைக்கப்படுகிறது. இதனால் பார்வை மேம்படுவதுடன் ஒளியைப் பார்த்தால் கண் கூசும் நிலையும் சரி செய்யப்படும். C3-R எனப்படும் அறுவை சிகிச்சை செய்யப்படும். இந்த அறுவை சிகிச்சை செய்துகொள்பவர்களில் கருவிழி மாற்று அறுவை சிகிச்சை தேவைப்படுபவர்களின் சதவீதம் மிகவும் குறைவு. C3-R எனப்படும் புதிய வகை, துளையிடாத அறுவை சிகிச்சை மூலம் கருவிழியின் பலம் அதிகரிக்கப்படுகிறது. இந்த அறுவை சிகிச்சை மூலம் ஏற்கனேவே உள்ள வீக்கத்தைக் குறைக்க முடியாது. ஆனால் மேலும் மோசமடையாமல் தடுக்க உதவும். கண்ணில் காண்டாக்ட் லென்ஸ் சரியாக பொருந்தாமல் இருப்பவர்களுக்கு, கண்ணாடி அல்லது காண்டாக்ட் லென்ஸ் அணிந்தும் தெளிவான பார்வை கிடைக்காதவர்களுக்கு கருவிழி அறுவை சிகிச்சை பரிந்துரைக்கப்படுகிறது

மேற்கோள்கள்
-----------

1. ↑  What Is Keratoconus?
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Carpodacus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

 சிக்கிமில் உள்ள கனாதாங்கில் ஆண் பறவை
 கனாதாங்கில் பெண் (இந்தியா)
**இமயமலை வெண் புருவ கூம்பலகன்** (*Himalayan white-browed rosefinch*)(*கார்போடகசு துரா*) ஒரு குருவி சிற்றினமாகும் (பிரிங்கில்லிடே குடும்பம்).

 படம்.
இவை இமயமலை முழுவதும், மேற்கில் ஆப்கானித்தானிலிருந்து, கிழக்கு நோக்கி இந்தியா முழுவதும் திபெத், பூட்டான் மற்றும் நேபாளம் வரை காணப்படுகின்றன. இதன் இயற்கை வாழிடங்கள் மிதமான காடுகள் மற்றும் மிதமான புதர்க் காடுகள் ஆகும்.

மேற்கோள்கள்
-----------

1. ↑  BirdLife International (2016). "*Carpodacus thura*". *IUCN Red List of Threatened Species* **2016**: e.T103836876A94675028. doi:10.2305/IUCN.UK.2016-3.RLTS.T103836876A94675028.en.. பார்த்த நாள்: 12 November 2021.

வெளி இணைப்புகள்
---------------

* ADW இல் படங்கள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q473713
* விக்கியினங்கள்: Carpodacus thura
* ARKive: carpodacus-thura
* BirdLife: 103836876
* ஈபேர்டு: whbros1
* Euring: 16920
* GBIF: 2494500
* iNaturalist: 204478
* IRMNG: 10460871
* ITIS: 559074
* IUCN: 103836876
* என்.சி.பி.ஐ: 64796
* Xeno-canto: Carpodacus-thura

 |
**நா வள்ளி (**நவம்பர் 10, 1950) என்னும் **வள்ளி சொக்கலிங்கம்** நகரத்தாரியல் ஆய்வாளர் ஆவார்.

வாழ்க்கை குறிப்பு
-----------------

சிவகங்கை மாவட்டம் கானாடுகாத்தானில் 10.11.1950இல் பிறந்து, காரைக்குடி கி.சொக்கலிங்கம் செட்டியாரின் வாழ்க்கை துணைவி ஆனவர். எம்.ஏ. பி.எட். டி.இ.ஏ. பட்டங்களை பெற்ற இவர், காரைக்குடி இராமசாமி தமிழ் கல்லூரியில் முதல்வராக பணியாற்றி ஓய்வு பெற்றவர்.

தமிழ்ப் பல்கலைக்கழகத்தின் குறுகிய கால ஆய்வுத் திட்டத்தின் கீழ் '**சிற்பக்கலையின் சிறப்பும் சிற்பக்கலைக்கு முகவையின் பங்கும்**' என்ற ஆய்வைச் செய்துள்ளார். இவர் எழுதிய '**திருப்பத்தூர்**' என்னும் நூல் தொல்பொருள் ஆய்வுத் துறையால் வெளியிடப் பெற்றுள்ளது.

'**நகரத்தாரின் அறப்பணிகள்**' என்ற தலைப்பில் ஆய்வு செய்து மதுரை காமராசர் பல்கலைக்கழகத்தில் முனைவர் பட்டம் பெற்றுள்ளார்.

சிற்பக்கலை, கல்வெட்டு மற்றும் நாட்டுக்கோட்டை நகரத்தார்கள் தொடர்பான பல கட்டுரைகளை எழுதியுள்ளார்.

எழுதிய நூல்கள்
--------------

1.திருப்பத்தூர்(1981), தமிழ் நாடு அரசு தொல்லியல் துறை.

2. நகரத்தாரின் அறப்பணிகள்(2001), கிருஷ்ணா பதிப்பகம், காரைக்குடி.

3. காளையார்கோவில் புராணம் உரைச் சுருக்கம் (2015)

4. கோவிலூர்ப் புராணம் விளக்க உரை (2014), கோவிலூர் மடாலயம்.

அடிக்குறிப்புகள்
----------------

1. ↑   *நகரத்தார் கலைக்கலஞ்சியம்*. மெய்யப்பன் பதிப்பகம். 1998. பக். 394,395.
2. ↑  "இராமசாமி தமிழ்க் கல்லூரி" இம் மூலத்தில் இருந்து 2020-09-29 அன்று. பரணிடப்பட்டது.. .
3. 1 2 3 4  "நகரத்தாரியல் ஆய்வாளர் நா.வள்ளி ஆச்சி". *நமது செட்டிநாடு - பழ.கைலாஷ்*. March 2023.
4. 1 2  "திருப்பத்தூர்- வள்ளி சொக்கலிங்கம்". .
5. ↑  "நகரத்தார் அறப்பணிகள்" இம் மூலத்தில் இருந்து 2020-11-25 அன்று. பரணிடப்பட்டது.. .
6. ↑  "காளையார்கோவில் புராணம் உரைச் சுருக்கம்". .
7. ↑  "கோவிலூர்ப் புராணம் விளக்க உரை". .
மாணவர்கள் சந்திப்பு ஒன்றில் பூன் சங்-குவாங்
**பூன் சங்-குவாங்** *(Poon Chung-kwong)* 1991 ஆம் ஆண்டு முதல் 2008 ஆம் ஆண்டு வரை ஆங்காங் பல் தொழில் நுட்பப் பல்கலைக்கழகத்தின் தலைவராக இருந்தார். 1940 ஆம் ஆண்டு ஆங்காங்கில் குவாங் பிறந்தார். பேராசிரியரான இவருக்கு ஆங்காங்கில் வழங்கப்படும் உயரிய விருதான தங்க பௌனியா நட்சத்திர விருது, பிரித்தானிய பேரரசின் மிகச்சிறந்த அலுவலர் விருது, அமைதியின் நீதிமான் போன்ற விருதுகள் வழங்கப்பட்டன. 
புனித பால்சு கூட்டுக் கல்வியியல் கல்லூரியில் குவாங் இடைநிலைக் கல்வியைப் பெற்றார். வேதியியலாளராகப் பயிற்றுவிக்கப்பட்ட இவர், இலண்டன் பல்கலைக்கழகக் கல்லூரியில் அறிவியல் மற்றும் தத்துவத்தில் முனைவர் பட்டம் பெற்றார். தென் கலிபோர்னியா பல்கலைக்கழகம் மற்றும் கலிபோர்னியா தொழில்நுட்பக் கழகம் ஆகியவற்றில் வருகை தரும் அறிஞராக இருந்து வருகிறார். ஆங்காங்கின் மிகப்பெரிய அறிவியல் / தொழில்நுட்ப பல்கலைக்கழகத்தின் தலைமை நிர்வாகியாக இருப்பதோடு மட்டுமல்லாமல், சீன மக்கள் அரசியல் ஆலோசனை மாநாட்டின் தேசிய குழுவின் உறுப்பினராகவும் உள்ளார்.

ஆங்காங்கின் பிரபல நடிகரும் பாடகருமான லெசுலி சியூங் இவருடைய உறவினர் ஆவார்.

மேற்கோள்கள்
-----------

1. ↑  港理大校長潘宗光新書揭秘:張國榮是我表弟 (Chinese) பரணிடப்பட்டது 16 திசம்பர் 2008 at Archive.today

புற இணைப்புகள்
--------------

* Hong Kong Polytechnic University
**காமினி நிர்மலா மெண்டிசு** *(Kamini Nirmala Mendis)* என்பவர் கொழும்பு பல்கலைக்கழகத்திலிருந்து ஓய்வு பெற்ற இலங்கையைச் சேர்ந்த பேராசிரியர் மற்றும் உலக சுகாதார அமைப்பின் முன்னாள் மலேரியா நிபுணர் ஆவார்.

கல்வி
-----

கொழும்பிலுள்ள விசாக்கா வித்யாலயா பள்ளியில் மெண்டிசு கல்வி பயின்றார்.  1972 ஆம் ஆண்டு மருத்துவம் படிப்பதற்காக இவர் இலங்கைப் பல்கலைக்கழகத்திற்குச் சென்றார். பின்னர் 1980 ஆம் ஆண்டு முனைவர் பட்டத்திற்காக இங்கிலாந்திலுள்ள இலண்டன் பல்கலைக்கழகத்திற்குச் சென்றார்.  நுண்ணுயிரியியலில் தன்னுடைய முதுநிலை கல்விக்காகவும் உரிய பயிற்சியை முடிக்கவும் தற்போது கொழும்பு பல்கலைக் கழகமாகப் பிரிக்கப்பட்டுள்ள தாயக கல்வி நிலையத்திற்குத் 1989 ஆம் ஆண்டு மீண்டும் இவர் திரும்பினார்.

தொழில்
------

1983 ஆம் ஆண்டு சிறந்த குடிமக்களுக்கான தேசிய குடியரசு தலைவர் விருது 1983 ஆம் ஆண்டு காமினி நிர்மலா மெண்டிசுக்கு வழங்கப்பட்டது. 1988 ஆம் ஆண்டு மெண்டிசு கொழும்பு பல்கலைக்கழகத்தின் ஒட்டுண்ணித் துறையில் மலேரியா ஆராய்ச்சிப் பிரிவை நிறுவினார். இப்பிரிவுக்கு தலைமைப் பொறுப்பேற்று 17 ஆண்டுகள் வழிநடத்தினார்.  1991 ஆம் ஆண்டு மெண்டிசுக்கு வெப்பமண்டல மருந்து மற்றும் சுகாதாரத்திற்கான இராயல் கழகத்தின் சால்மர் பதக்கம் வழங்கப்பட்டது. இதேபோல வெப்பமண்டல மருந்து மற்றும் சுகாதாரத்திற்கான அமெரிக்க சங்கத்தின் பெய்லி கே ஆசுபோர்டு பதக்கமும் இவருக்கு வழங்கப்பட்டது. 

1993 ஆம் ஆண்டு மெண்டிசு மற்றும் தையான் விர்து ஆய்வகங்கள் பிளாசுமோடியம் காலினேசியத்தின் புதிய டி.என்.ஏ வரிசையை மலேரியா செல்லுக்குள் செருகும் புதிய முறையின் வெற்றிகரமான பயன்பாட்டை வெளியிட்டன.  
உலக சுகாதார அமைப்பின் கொள்கை ஆலோசனைக் குழுவில் மெண்டிசு தர்ஒது உறுப்பினராக உள்ளார்.

மேற்கோள்கள்
-----------

1. ↑  "Visakha OGA honours its distinguished Old Girls". .
2. 1 2 3   (in en) *The NIH Record*. U.S. Department of Health and Human Services, National Institutes of Health. 2000. .
3. ↑  "PDRU – History | FOM" (in en-US). .
4. ↑  "WHO | May you live in interesting times: malariologist reflects on elimination success". .
5. ↑  "American Society of Tropical Medicine and Hygiene - MEDALS". 2019. .
6. ↑  Goonewardene, R; Daily, J; Kaslow, D; Sullivan, T J; Duffy, P; Carter, R; Mendis, K; Wirth, D (1993). "Transfection of the malaria parasite and expression of firefly luciferase.". *Proceedings of the National Academy of Sciences of the United States of America* **90** (11): 5234–5236. doi:10.1073/pnas.90.11.5234. பன்னாட்டுத் தர தொடர் எண்:0027-8424. பப்மெட்:8506371. Bibcode: 1993PNAS...90.5234G.
7. ↑  "Becoming malaria-free by 2020" (in en). .

‎